मुख्यमंत्री योगी आदित्यनाथ ने कहा कि इस बार फिर से भाजपा सत्ता में आएगी और प्रदेश फिर से विकास की राह पर दौड़ेगा। उन्होंने हस्तिनापुर की धरती को नमन और गंगा को प्रणाम करते हुए कहा कि यह गंगा मां के तट पर बसी एतिहासिक पावन नगरी महाभारत की साक्षी हैं। उन्होंने कहा कि हस्तिनापुर ने जिसे चाहा उसे जिताया और उसी की सरकार प्रदेश में बनी। इस बार भी भाजपा प्रत्याशी को हस्तिनापुर की जनता जीत हासिल करवाएगी और भाजपा की सरकार बनाएगी। उन्होंने कहा कि मुजफ्फरनगर और प्रदेश में दंगा करने वालों को बोतल में बंदकर दिया है। आज हम प्रदेश को विकास की राह पर लेकर जा रहा हैं।
यह भी पढ़े : UP Assembly Elections 2022 : घर—घर जाकर वोट मांगेगे योगी आदित्यनाथ,पहले चरण में चरम पर चुनावी घमासान
मुख्यमंत्री योगी आदित्यनाथ ने कहा कि हस्तिनापुर के बिना इस देश का इतिहास अधूरा है। उन्होंने कहा कि उप्र में भाजपा सरकार ने लोक कल्याण योजनाओं को संचालित कर अपने दायित्व को निभाया है। एक अच्छी सरकार वही है जो अपनी जनता को अपने परिवार जैसा समझे और उनके हर सुख दुख में साथ रहे। इससे पहले मुख्यमंत्री योगी आदित्यनाथ का मेरठ में भी सम्मान हुआ। मेरठ में कंकरखेडा में मुख्यमंत्री को जोरदार स्वागत किया गया। उन्होंने औघडनाथ मंदिर के अलावा 1857 की क्रांति का भी जिक्र किया। योगी ने कहा कि अगर प्रदेश केा विकास की राह पर लेकर चलना है और इसे अपराध मुक्त रखना है तो उसके लिए भाजपा का फिर से आना जरूरी है। उन्होंने कहा कि भाजपा के अलावा अगर कोई और सरकार आई तो यह प्रदेश फिर से 20 साल पीछे चला जाएगा।